# Elisa Riera Capdevila

Elisa Riera Capdevila (Montcada i Reixac, 25 de febrer de 1945) és una mestra, empresària i escriptora catalana, especialitzada en poesia.

## Biografia

Col·laboradora habitual en mitjans de comunicació i en revistes científiques i culturals (diari Avui, fins al 1982).
Forma part del grup 7 de Cors, vinculat a l'Escola d'Escriptura de l'Ateneu de Barcelona, amb els quals fa recitals a diversos indrets de Catalunya. És autora d'alguns pròlegs de llibres i coautora de la guia didàctica Pedalejant per les comarques.
La seva obra neix a partir de les seves experiències i emocions, alguns dels motius que impulsen Elisa Riera a escriure poesia són: jugar amb les paraules, conjugar les angoixes vitals i buscar la complicitat del lector. Les seves composicions són intel·lectuals, humanes i contribueixen a la dinamització de la vida cultural de Montcada i Reixac.
Riera afirma que per a ella escriure és com una via per expulsar les seves dèries i alhora establir un lligam amb aquells lectors que hi troben alguna cosa amb la qual se senten identificats.

## Obra
### Poesia

* Racons d'enyor. Cerdanyola del Vallès. Ed: Ajuntament de Cerdanyola del Vallès, 1992
* La corba de l'oblit. Barcelona. Ed: Columna, 1994
* Cànem. Montcada i Reixac, 1997
* Tramat. Barcelona. Ed: Tecum Editors, 1998
* Fressa de vespre. Solsona. Ed: Solsona Comunicacions, 2001
* Els colors de la calma. Solsona. Ed: Solsona Comunicacions (2001)
* Abecedari. Montcada i Reixac (2009)
* Els reptes de l'alba. Montcada i Reixac. Ed: l'autora (2012)
* El color de la nit. Santa Perpètua de Mogoda. Ed: l'autora (2015)
* Priorat. Llicorella i poesia, amb Miquel Sánchez. Santa Perpètua de Mogoda. Ed: l'autora (2017)

## Premis i reconeixements

* Jocs florals de Montcada i Reixac (1993)
* Divendres Culturals de Poesia de Cerdanyola del Vallès (La corba de l'oblit, 1993)
* Vila de Corbera de poesia (1996)
* Certament Literari del Casc Antic de Barcelona-poesia (1996)
* Fundació Mauri de narrativa curta de La Garriga (1996)
* Amics de la poesia de l'Associació de Veïns del Casc Antic de Barcelona (Abecedari, 2004)
* Jocs Florals per a gent gran Camp d'en Grassot-Gràcia (2009)
* Poesia de Tardor, Memorial José Lòpez Garcia (2010)

## Referències

* 1 2 3 Admin. «Riera Capdevila, Elisa». [Consulta: 4 març 2017].
* 1 2 3 Labs, Virtual. «Elisa Riera despulla la seva ànima a ‘Els reptes de l'alba’ - La Veu - Cultura». [Consulta: 4 març 2017].
* ↑ Admin. «Racons d'enyor». [Consulta: 8 març 2017].
* ↑ Admin. «La corba de l'oblit». [Consulta: 8 març 2017].
* ↑ Admin. «Cànem». [Consulta: 8 març 2017].
* ↑ Admin. «Tramat». [Consulta: 8 març 2017].
* ↑ Admin. «Fressa de vespre». [Consulta: 8 març 2017].
* ↑ Admin. «Els colors de la calma». [Consulta: 8 març 2017].
* ↑ Admin. «Abecedari». [Consulta: 8 març 2017].
* ↑ Admin. «Els reptes de l'alba». [Consulta: 8 març 2017].
* ↑ Labs, Virtual. «Elisa Riera: 'Els llibres són com els fills, hi aboques molta part de tu' - La Veu - Cultura». [Consulta: 5 març 2017].
* ↑ Benejam, Júlia Català. «El color de la nit». [Consulta: 8 març 2017].
* ↑ «Llicorella i Poesia». [Consulta: 8 març 2017].

## Enllaços externs

* Elisa Riera Capdevila al Qui és Qui de les Lletres Catalanes